b'\n_START_ARTICLE_\nR\xc3\xb6kstenen\n_START_PARAGRAPH_\nR\xc3\xb6kstenen er en kendt runesten fra \xc3\x96sterg\xc3\xb6tland i Sverige. Granitstenen er cirka 382 cm h\xc3\xb8j (deraf 125 cm under marken), 138 cm bred samt mellem 19 og 43 cm tyk. R\xc3\xb6kstenen indeholder verdens l\xc3\xa6ngste runeindskrift._NEWLINE_I 1100-tallet blev R\xc3\xb6kstenen anvendt som byggemateriale til en v\xc3\xa6g i en stenkirke. Derfor var kun forsiden synlig. Da man i 1862 tog stenen ud af kirken, opdagede man, at granitblokken ogs\xc3\xa5 havde runer p\xc3\xa5 bagsiden, begge sideflader og p\xc3\xa5 toppen._NEWLINE_De anvendte runer er en blanding af kortkvistruner, l\xc3\xb8nruner og en kombination af yngre, men ogs\xc3\xa5 \xc3\xa6ldre runer og sv\xc3\xa6rt l\xc3\xa6sbare tegn.'